17.8.2023.
LV
Eiropas Savienības Oficiālais Vēstnesis
C 288/11
vienotā dokumenta 3.6. punkts [sic]: “Visam logotipam vienmēr jābūt redzamam.
Vienkāršotā logotipa izmantošana, t. i., ja nav ārējā logotipa, ir atļauta tikai un vienīgi vinjetes veidā.
Tomēr logotipa otras puses, t. i., logotipa, kurā attēloti tikai vārdi “Pecorino Crotonese”, izmantošana nav atļauta.
Rezumējot var teikt, ka ir atļauti trīs logotipa veidi: horizontāls logotips, vertikāls logotips un vinjete.
Logotips vinjetes veidā uz “Pecorino” jāizveido, to iededzinot, iespiežot ar zīmogu vai uzspiežot ar pārtikas krāsu uz kādas no siera pusēm.
Jābūt norādītam sierotavas burtciparu identifikācijas kodam.
To var uzspiest tieši uz siera rituļa, izmantojot iepriekš minētās metodes, vai norādīt uz etiķetes.
Siera sānus drīkst marķēt pēc izvēles.
Logotipu uz šīs siera daļas atļauts atveidot, izmantojot noteiktās metodes.”
Siera “Pecorino Crotonese” logotipa mērķis ir izcelt īpašības, kuras piemīt savdabīgam, augstas kvalitātes sieram, kas saistīts ar ražošanas apgabalu.
Logotips tika pārveidots, lai minēto nozīmi pastiprinātu, radot lielāku saskanību starp grafiskajiem attēliem un tekstu un vienlaikus ļaujot izmantot vienkāršotu logotipa versiju.
Logotipā grafiski attēli un teksts apvienoti noteiktā un atpazīstamā vinjetes formā, kas piemērota dažādiem lietojumiem, jo īpaši sieru marķējumam (ko vai nu iededzina, vai iespiež).